**noiembrie 2024**

**Comunicat de presă**

**329 persoane angajate prin intermediul Agenției Județene pentru Ocuparea Forței de Muncă Harghita**

În perioada 01.10 – 31.10.2024, prin intermediul AJOFM Harghita au fost încadrate în muncă 329 persoane aflate în evidență, din care 180 femei.

La intrarea în evidența agenției, în urma activității de profilare realizată pe baza criteriilor de studii, calificare, experiență în muncă, persoanele înregistrate sunt încadrate în categorii de ocupabilitate, astfel: ușor ocupabil, mediu ocupabil, greu ocupabil și foarte greu ocupabil.

În funcție de gradul de ocupabilitate, din totalul persoanelor încadrate în muncă, cele mai multe, 67% îl reprezintă persoanele din categoria celor mediu ocupabile.

Din totalul persoanelor ocupate, în această perioadă, 172 au peste 45 de ani , din care 46 peste 55 ani, 27 persoane au vârsta cuprinsă între 35 și 45 de ani, 14 au între 30 și 35 de ani, 24 au între 25 și 30 de ani, iar 92 sunt tineri sub 25 de ani.

Dintre tinerii cu vârsta cuprinsă între 16 și 30 de ani s-au încadrat în muncă 109 tineri NEETs (tineri care înainte de data încadrării nu urmau nici o formă de învățământ, nu participau la programe de formare profesională și nu aveau loc de muncă).

Cele mai multe persoane pentru care au fost identificate locuri de muncă au studii liceale 138, urmate de cele cu studii profesionale 78, cu studii gimnaziale 59, cu studii universitare 35, cu studii postliceale 11. Persoanele din rândul cărora s-au făcut cele mai puține încadrări au fost cele cu studii primare 8.

Cele mai multe angajări s-au făcut în industria construcțiilor urmate de domeniile comerț, servicii si transport.

În luna octombrie 2024 numărul locurilor de muncă anunțate la AJOFM Harghita a fost de 983.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.

AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA.